Skolegården til Senja videregående skole er et av de største gårdsbrukene i Troms. I 1997 ble ny driftsbygning tatt i bruk, storfe og sau holdes der. Skolens besetning ligger rundt 17 årskyr. Ungdyr og okser fôres fram til slakt, påsett eller salg. Melkekyrne går i løsdrift.. Skolen har ei lita sauebesetning, ca. 30 vinterfôra sau. Fram til 1980-tallet foretok skolen geitundervisning hos lokale bønder. I 1983 ble skolens eget geitfjøs tatt i bruk. Fjøset ble primært oppretta for undervisning, men også for å drive forsøksvirksomhet. Gjennom dets mer enn 20-årige historie har det blitt gjennomført flere titalls forsøk innen melkekvalitet, slakt, fjøsmiljø mm.